Protestuja přećiwo reformje
Podstupim (dpa/SN/ch). Do krajneho stronskeho zjězda SPD k dwělomnej wo- krjesnej reformje su wyši měšćanosća bjezwokrjesnych městow Choćebuz, Frankfurt nad Wódru a Brandenburg nad Habolu znowa na barikady šli. Wot knježerstwoweje strony njeměło so hišće postajić, městam samostatnosć wzać, běchu wyši měšćanosća Holger Kelch (CDU), Martin Wilke (njestronjan) a Dietlind Tiemann (CDU) minjeny pjatk w zhromadnej deklaraciji namołwjeli. Najebać to su delegaća minjenu sobotu próstwje krajneho předsydstwa SPD wotpowědowali, a naćiskej wokrjesneje reformy přihłosowali. W naćisku stronske wjednistwo postaji, zo měło přichodnje město 14 wokrjesow a štyrjoch bjezwo- krjesnych městow jenož hišće dźesać regionalnych zarjadnistwow dźěłać. Tři bjezwokrjesne města maja so w tym zwisku wokolnym wokrjesam přirjadować. Přećiwo tomu so města wobaraja.
Smjertne njezbožo
ces_Latn szl_Latn hrv_Latn